แรงขายหุ้นบิ๊กแคปกด SET พลิกปิดลบ 3 จุด จับตาจำนวนผู้ขอรับสวัสดิการว่างงานสหรัฐฯคืนนี้
แรงขายหุ้นบิ๊กแคปกด SET พลิกปิดลบ 3 จุด จับตาจำนวนผู้ขอรับสวัสดิการว่างงานสหรัฐฯคืนนี้ โดยดัชนีปิดตลาดวันนี้ ที่ระดับ 1,290.89 จุด ลบ 2.51 จุด หรือ 0.19% มูลค่าการซื้อขาย 4.22 หมื่นล้านบาท
10 ก.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,290.89 จุด ลบ 2.51 จุด หรือ 0.19% มูลค่าการซื้อขาย 4.22 หมื่นล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ โดยยังไม่ผ่านระดับ 1,300 จุด และวอลุ่มเทรดโดยรวมก็บางด้วยในช่วงที่กำลังรอดูผลการประชุมธนาคารกลางยุโรป (ECB) คืนนี้ และยังต้องติดตามสถานการณ์การแพ่ระบาดไวรัสโควิด-19 ระลอก 2 ด้วย ส่วนบ้านเราก็มีปัจจัยการเมืองกดดันทำให้ตลาดฯไม่ไปไหน
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ ส่วนตลาดในยุโรปเทรดบ่ายนี้ก็เริ่มอ่อนตัวลง เช่นเดียวกับดาวโจนส์ฟิวเจอร์สที่ติดลบกว่า 100 จุด ทำให้ไปกดดันบรรยากาศการลงทุนในช่วงบ่ายนี้ ซึ่งก็น่าจะเป็นแรงขายทำกำไรหลังจากที่วานนี้ได้ปรับตัวขึ้นไป
อย่างไรก็ดี ยังต้องติดตามความคืบหน้าวัคซีนต้านโควิด-19 และวันนี้ให้รอดูจำนวนผู้ขอรับสวัสดิการว่างงานรายสัปดาห์ของสหรัฐฯ ส่วนพรุ่งนี้ให้ติดตามตัวเลขเงินเฟ้อเดือนส.ค.ของทั้งสหรัฐฯ และเยอรมนี ส่วนสัปดาห์หน้าก็ติดตามการผลิตภาคอุตสาหกรรมเดือนส.ค.ของหลายประเทศที่จะทยอยออกมา
สำหรับแนวโน้มการลงทุนในวันพรุ่งนี้ (11 ก.ย.) นายวีระวัฒน์ กล่าวว่า ตลาดฯคงจะแกว่งตัวออกด้านข้าง โดยมีแนวรับ 1,285-1,280 จุด ส่วนแนวต้าน 1,300 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC    มูลค่าการซื้อขาย  1,845.13 ล้านบาท  ปิดที่  349.00 บาท ลดลง  16.00 บาท
STGT   มูลค่าการซื้อขาย  1,827.54 ล้านบาท  ปิดที่   66.75 บาท ลดลง   3.75 บาท
BAM    มูลค่าการซื้อขาย  1,581.58 ล้านบาท  ปิดที่   21.90 บาท เพิ่มขึ้น  0.20 บาท
CPALL  มูลค่าการซื้อขาย  1,370.81 ล้านบาท  ปิดที่   62.75 บาท เพิ่มขึ้น  0.25 บาท
AOT    มูลค่าการซื้อขาย  1,232.90 ล้านบาท  ปิดที่   58.00 บาท ราคาไม่เปลี่ยนแปลง
 
ตลาดหุ้นเอเชีย
